Twitter-sjefen hamstrer bitcoin - tror på massiv prisøkning

Jack Dorsey bruker flere tusen dollar i uken på bitcoin. Twitter-sjefen tror på kraftig stigning for kryptovalutaen.

Vis mer byoutline Foto: Lucas Jackson Reuters

Publisert: Oppdatert: 6. mars 2019 17:49 , Publisert: 6. mars 2019 17:39

Twitters administrerende direktør Jack Dorsey har røpet at han bruker flere tusen dollar ukentlig på å handle bitcoin, skriver The Independent.

Dorsey har ved flere anledninger snakket varmt om kryptovalutaen, men dette er første gang han snakker om sine egne kjøp.

– Se for deg å bli født i år, og vokse opp og vite at det finnes et potensial for en global valuta - det er spennende, sier Dorsey under et intervju til bitcoin-podkasten «the Tales from the Crypt».

Twitter-sjefen sier videre at han tror det vil skje «en massiv akselerasjon i løpet av de neste ti årene», og at han tror bitcoin og andre kryptovalutaer vil bli den vanlige valutaen på internett.

Dorsey er ved siden av å være Twitter-sjef gründer av mobilbetalingsselskapet Square, som aktivt bidrar til å utvikle bitcoin-nettverket.

Onsdag koster én bitcoin 3.898,03 dollar. På sitt høyeste ble den handlet til over 20.000 dollar.

Men siden toppnoteringen i 2017 har prisen - sammen med resten av kryptovalutaene - falt betraktelig.

Les også Statkraft mener omstridt kryptoavgift gir Norge ripe i lakken

Les også Utsetter omstridt krypto-avgift - igjen

Les også Bitcoinveksler godkjent av Finanstilsynet – bankene setter døren på gløtt

Her kan du lese mer om Bitcoin